Visegrád üdvözli Önt! ~ Intézmények ~ Egyházak ~ {Református templom}
A templom a városnak Esztergom felé eső végén, az Újtelepen található, az ún. delta buszfordulónál, jól megközelíthetően mind Budapest, mind Esztergom felől. Templomunk bár funkcionál, még bőven akad tenni- és építeni való: karzat burkolása, választóajtó beépítése, belső berendezések (szószék, úrasztal, bútorzat), külső vakolás, kőburkolat, parkosítás, kerítés. Reménységünk, hogy ha lassan is, de a gyülekezet épülésével az Úrnak háza is elkészül. Adományokat szíves szeretettel és köszönettel fogadunk, mivel a gyülekezet kicsiny és meglehetősen elöregedett.
A belső tér kiváló akusztikájú, kiválóan alkalmas ének- és zenekari hangversenyek megtartására. Ezt bizonyítja az ősz folyamán fellépő norvég és helyi kórusok műsora, valamint a kisebbségi zenekar karácsonyi hangversenye is.
Vasárnaponként 9 órakor rendszeresen tartunk istentiszteletet Vörös Ákos dunabogdányi lelkész szolgálatával. Nagy ünnepeinken – böjt, húsvét, pünkösd, új kenyér, új bor, karácsony – az Úr szent asztalát megterítjük.
Szeretettel várunk minden érdeklődőt, kirándulót az új református templomba!
Vörös Ákos lelkész
Telefon: 06 26 / 391-034